तुर्की के परमाणु कार्यक्रम से पड़ोसी घबराए  
यूनान और साइप्रस ने कहा है कि यह कदम एक जुए की तरह है और इसका बुरा परिणाम हो सकता है।
जापान के परमाणु संकट को देखते हुए पड़ोसी देशों द्वारा जाहिर किए गए डर को दरकिनार करते हुए तुर्की एक परमाणु संयंत्र की स्थापना करने पर विचार कर रहा है। यह परमाणु संयंत्र जिस तटीय क्षेत्र में बनाया जाना है वह भूकंप प्रभावित है।  यूनान और साइप्रस ने कहा है कि यह कदम एक जुए की तरह है और इसका बुरा परिणाम हो सकता है। इन देशों ने यूरोपीय संघ से इच्छा जताई है कि यूरोपीय संघ के इस उम्मीदवार की योजना की जांच की जाए और इसपर बहस कराई जाए। दूसरी तरफ तुर्की के अधिकारियों ने जोर देकर कहा है कि यह संयंत्र सुरक्षित है और इसे देश की मजबूत आर्थिक व्यवस्था को चालू रखने के लिए जरूरी बताया है।  गौरतलब है कि तुर्की आनेवाले सालों में तीन परमाणु संयंत्रों की स्थापना करने वाला है। इसमें से एक संयंत्र भूमध्यसागरीय तट अकुयु में स्थापित किया जाएगा जो सेमिस फॉल्ट के पास है। इसके बारे में विशेषज्ञों का कहना है कि यहां पर रिएक्टर पैमाने पर सात तीव्रता वाला भूकंप आ सकता है।